

**REPUBLIKA HRVATSKA**

**LIČKO-SENJSKA ŽUPANIJA**

**GRAD NOVALJA**

**POVJERENSTVO ZA PROVEDBU NATJEČAJA**

**KLASA: 112-02/23-01/03**

**URBROJ: 2125-6-05-01/04-23-8**

**Novalja, 13. veljače 2023. g.**

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 04/18 i 112/19) Pročelnik Upravnog odjela za komunalni sustav raspisao je natječaj za prijam u službu na radno mjesto vježbenik/ica - 1 izvršitelj/izvršiteljica radi osposobljavanja za obavljanje poslova višeg stručnog suradnika za europske fondove i gospodarstvo na određeno vrijeme od dvanaest (12) mjeseci.

Natječaj je objavljen u Narodnim novinama, kao i na web stranici te oglasnoj ploči Grad Novalje dana 1. veljače 2023. godine.

Sukladno odredbama natječaja i Zakona o službenicima i namještenicima u lokalnoj i područnoj (regionalnoj) samoupravi, u nastavku se daju

**UPUTE I OBAVIJESTI KANDIDATIMA**

1. **Opis poslova:**

* obavlja stručne poslove koji obuhvaćaju proučavanje, analizu dokumentacije, praćenje provedbe strateških i provedbenih dokumenata,
* prati stanje i propise iz područja Europske unije posebno vezane uz korištenje sredstava Europske unije za sufinanciranje projekata,
* surađuje sa službenicima tijela uključenih u strukturu upravljanja fondovima Europske unije radi prikupljanja ili razmjene informacija,
* priprema projektne prijave za EU natječaje,
* administrativno prati projekte koji su u tijeku,
* prati stanje i priprema prijedloge mjera za unapređenje gospodarstva,
* sudjeluje u organizaciji sastanaka i pripremi materijala za sastanke, vodi bilješke sa sastanaka,
* prati natječaje ministarstava i Vlade Republike Hrvatske,
* obavlja i druge poslove po nalogu nadređenog službenika.

1. **Podaci o plaći**

Plaću službenika i namještenika u upravnim tijelima Grada Novalje čini umnožak koeficijenta složenosti poslova radnog mjesta na koje je službenik i namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

Slijedom navedenoga, podaci o plaći pojedinog radnog mjesta propisani su Odlukom o visini osnovice za obračun plaće službenika i namještenika gradske uprave Grada Novalje (Županijski glasnik Ličko - senjske županije br. 41A/21) i Odlukom o visini koeficijenta za obračun plaće službenika i namještenika gradske uprave Grada Novalje (Županijski glasnik Ličko - senjske županije br. 35/21).

1. **Način obavljanja prethodne provjere znanja i sposobnosti**

Za kandidate prijavljene na natječaj koji ispunjavaju formalne uvjete natječaja provest će se testiranje radi prethodne provjere znanja i sposobnosti.

Prethodnu provjeru znanja i sposobnosti provodi Povjerenstvo za provedbu javnog natječaja imenovano od strane pročelnika Upravnog odjela za komunalni sustav.

Kandidati su obvezni pristupiti prethodnoj provjeri znanja i sposobnosti. Ako kandidat ne pristupi prethodnoj provjeri znanja i sposobnosti smatra se da je povukao prijavu na javni natječaj.

Najmanje pet dana prije održavanja prethodne provjere znanja i sposobnosti, na web stranici i oglasnoj ploči Grada Novalje objavit će se vrijeme održavanja prethodne provjere znanja i sposobnosti.

**Pravila i postupak testiranja**

**A) Pisana provjera znanja**

1. Po dolasku na provjeru znanja, od kandidata će biti zatražena odgovarajuća identifikacijska isprava radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na javni natječaj.
2. Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za koje se kandidat prijavio.
3. Pisana provjera znanja traje 60 minuta.
4. Za vrijeme provjere znanja i sposobnosti nije dopušteno: korištenje literature, bilježaka, mobitela, napuštati prostorije u kojoj se obavlja provjera, razgovarati s ostalim kandidatima ili na bilo koji drugi način remetiti koncentraciju ostalih kandidata.
5. Kandidati koji će se ponašati neprimjereno ili će prekršiti jedno od gore navedenih pravila ponašanja, bit će udaljeni s testiranja, a njihov rezultat i rad Povjerenstvo neće bodovati.
6. Za provjeru znanja i sposobnosti testiranjem dodjeljuje se od 1 do 10 bodova.
7. Smatra se da je kandidat položio test ako je postigao najmanje 50% ukupnog broja bodova.

**B) Intervju**

1. Razgovor (intervju) se provodi samo s onim kandidatima koji su ostvarili 50% i više broja bodova na pismenom testiranju.
2. Povjerenstvo za provedbu javnog natječaja kroz razgovor (intervju) sa kandidatima utvrđuje interese, ciljeve i motivaciju kandidata za rad u službi. Rezultati razgovora (intervjua) boduju se od 1 do 10 bodova.

Ukupan broj bodova kojeg kandidat može postići pisanim testiranjem i intervjuom je 20. Nakon provedenog postupka, Povjerenstvo za provedbu natječaja utvrđuje rang listu kandidata prema ukupnom broju ostvarenih bodova, te dostavlja Pročelniku rang listu kandidata i izvješće o provedenom postupku koje potpisuju svi članovi Povjerenstva.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o prijmu u službu.

Po izvršnosti rješenja o prijemu u službu, kandidatima koji ne budu primljeni putem pošte će biti vraćena dokumentacija priložena prijavi.

1. **Pravni izvori za pripremanje kandidata za testiranje:**

* Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18 i 112/19), članci: 2., 15., 16., 42., 45., 46., 64. - 66.
* Zakon o lokalnoj i područnoj (regionalnoj) samoupravi (Narodne novine br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članci 1.-13., 18.-23., 27.- 48., 53.- 70., 73.-83.
* Zakon o institucionalnom okviru za korištenje fondova Europske unije u Republici Hrvatskoj (Narodne novine br. 116/21).

**POZIV ZA TESTIRANJE BITI ĆE OBJAVLJEN NAJMANJE 5 (PET) DANA PRIJE TESTIRANJA NA WEB-STRANICI GRADA NOVALJE I NA OGLASNOJ PLOČI GRADA NOVALJE.**

**POVJERENSTVO ZA PROVEDBU NATJEČAJA**